《读史七首》
宋代·于石

志士匡君贵善谋，古来直笔有春秋。
孔明扶汉何吞蜀，仁杰兴唐乃死周。
成败由人天不管，功名遗恨水空流。
柬之未相姜维将，二子宁无身后忧。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。